Държавен вестник, бр. 15, 2014 г., стр. 12

СТР.  12	
Д Ъ Р Ж А В Е Н  В Е С Т Н И К 	
БРОЙ  15
и практическо обучение по модул „Нервни бо-
лести“ в рамките на специализацията си, може 
да осъществява лечебно-диагностична дейност 
от първо ниво при неврологични заболявания. 
2.5. Правата и задълженията на персонала в 
отделните неврологични звена се определят в 
длъжностните им характеристики.
ІІІ. ИЗИСКВАНИЯ ЗА ОСЪЩЕСТВЯВАНЕ 
НА ДЕЙНОСТТА ПО СПЕЦИАЛНОСТТА 
„НЕРВНИ БОЛЕСТИ“ 
1. В амбулаторията за първична извънбол-
нична медицинска помощ общопрактикуващият 
лекар осъществява следните дейности по нервни 
болести:
1.1. При анамнеза за неврологично заболяване 
изследва неврологичен статус, при възможност 
извършва лабораторен минимум и насочва па-
циента за диагностично уточняване и лечение 
към специалист по нервни болести. 
1.1.1. Изследването на 89.13 неврологичен 
статус включва:
1.1.1.1. проби за менингорадикуларно дразнене: 
вратна ригидност, Керниг, Брудзински;
1.1.1.2. краниални нерви: очни движения, ли-
цева мускулатура, лицев усет за допир и болка; 
1.1.1.3. двигателна дейност: мускулна сила, 
мускулен тонус, поза, походка;
1.1.1.4. сухожилни рефлекси;
1.1.1.5. сетивност за допир и болка;
1.1.1.6. провокирани болки: Ласег, Нери, 
Васерман.
1.2. При спешни неврологични заболявания 
осъществява при възможност съвместна консулта-
ция със специалист по нервни болести и насочва 
пациента към неврологично отделение или кли-
ника на лечебно заведение за болнична помощ.
1.3. Наблюдава болните с неврологични за-
болявания за соматични усложнения, настъпили 
вследствие на неврологичното заболяване, и 
провежда лечение на тези усложнения.
1.4. Изпълнява дейности по здравна промоция 
и профилактика на неврологични заболявания.
1.5. Качеството на осъществяваната от общо-
практикуващия лекар медицинска дейност по 
нервни болести се осигурява чрез своевременна, 
уместна и целесъобразна медицинска помощ при 
диагностициране, насочване за консултация или 
хоспитализиране, както и при наблюдение на 
пациентите с неврологични заболявания.
2. Дейности в специализираната извънбол-
нична медицинска помощ по нервни болести.
2.1. Устройство и оборудване на структурите 
за осъществяване на специализираната извън-
болнична медицинска помощ по нервни болести: 
2.1.1. Неврологичният кабинет и детският 
неврологичен кабинет в амбулатория за специ-
ализирана медицинска помощ са с минимална 
площ 12 м2. Кабинетите за прегледи могат да 
ползват манипулационна, която е обща за ня-
колко кабинета.
2.1.1.1. Към неврологичния и детския невроло-
гичен кабинет има спомагателни задължителни 
помещения – чакалня и санитарен възел, които 
може да са общи за няколко кабинета.
2.1.1.2. Неврологичният и детският невро-
логичен кабинет са оборудвани с медицинска 
кушетка, стол, сфигмоманометър, термометър, 
чукче за рефлекси, спешен шкаф с животоспа-
сяващи медикаменти (може да е общ за няколко 
кабинета), компютър с принтер. Консумативи: 
чаршафи за еднократна употреба.
2.1.2. В абмулаториите за специализирана 
медицинска помощ могат да се осъществяват 
високоспециализирани и специфични невроло-
гични дейности: 89.14 електроенцефалография, 
93.08 електромиография, 95.23 предизвикани 
потенциали, 89.17 полисомнография, 88.71 невро-
сонология (ултразвукова диагностика на нервната 
система), 89.15 изследване на автономната нервна 
система, 95.44, 95.45, 95.46 невроотология, 95.03 
невроофталмология, 94.01, 94.02, 94.08 клинична 
невропсихология, 90.59 клинична неврогенетика, 
89.08 невроонкология, 99.29 лечение на болката, 
93.21 мануална терапия. 
2.2. Персонал в амбулаториите за специали-
зираната извънболнична медицинска помощ по 
нервни болести:
2.2.1. В неврологичните кабинети и в амбу-
латориите за специализирана извънболнична 
медицинска помощ по нервни болести работят 
лекари с придобита специалност „Нервни боле-
сти“ и медицински сестри. 
2.2.1.1. В детските неврологични кабинети 
работят лекари със специалност „Детска не-
врология“ (или невролози с придобита втора 
специалност по детска неврология). 
2.2.1.2. В специализираните кабинети по 
електроенцефалография, електромиография, 
ултразвукова диагностика (невросонология), 
изследване на автономната нервна система, на 
предизвикани потенциали, полисомнография, 
клинична невропсихология работят лекари със 
специалност „Нервни болести“ и квалификация 
съгласно раздел ІІ, т. 2.2.3. В кабинета е препо-
ръчително да работят и медицински сестри или 
лаборанти с квалификация по раздел ІІ, т. 2.3.1. 
В кабинета по невропсихология работят и пси-
холози с квалификация по раздел ІІ, т. 2.2.3.1.
2.2.1.3. В специализираните кабинети по 
невроотология, невроофталмология, клинична 
неврогенетика, лечение на болката и мануална 
диагностика и терапия работят лекари с квали-
фикация по раздел ІІ, т. 2.2.2. В специализира-
ния кабинет работят и медицински сестри или 
лаборанти или рехабилитатори с квалификация 
по раздел ІІ, т. 2.3.2. 
2.3. Вид, обем и организация на медицински 
дейности в амбулаториите за специализирана 
извънболнична медицинска помощ по нервни 
болести. 
2.3.1. В амбулаторията за специализирана 
медицинска помощ по нервни болести невро-
логът осъществява диагностично уточняване 
на заболяването и провежда адекватно лечение, 
извършва наблюдение и консултации, дава екс-
пертна оценка за временна неработоспособност 
и изпълнява дейности по здравна промоция и 
профилактика.